स्थानीय निर्वाचनले शहरदेखि गाउँसम्मको आर्थिक गतिविधि बढाएको छ । ‘सहरमा ‘फ्रिज' भएर बसेको पैसा गाउँसम्म पुगेको छ' पूर्वअर्थसचिव रामेश्वर खनाल भन्नुहुन्छ, ‘एक्कासी काठमाडौंमा रहेको पैसा देशभर वितरण हुँदा अर्थतन्त्र चलायमान भएको छ ।' स्थानीय तहको निर्वाचन भएकोले सहरमा भन्दा धेरै चुनावकेन्द्रित आर्थिक गतिविधि गाउँमा बढी देखिएको छ । सहरका रेस्टुराँभन्दा बढी गाउँका साना होटेल र भट्टी पसल चम्किएका छन् ।
